Monotüüpne takson
Monotüüpne takson on bioloogias selline taksonoomiline kategooria, millesse kuulub ainult üks hierarhiliselt vahetult alluv takson. Näiteks loomariigis peajalgsete klassi ülemsugukond Architeuthoidea koosneb kahest sugukonnast: hiidkalmaarlaste monotüüpsest sugukonnast ja sugukonnast Neoteuthidae, millesse kuulub neli monotüüpset perekonda. Hiidkalmaarlaste sugukond sisaldab hiidkalmaari monotüüpse perekonna, millesse omakorda kuulub monotüüpne liik Architeuthis dux, kellel alamliigid puuduvad.